钦定古今图书集成/明伦汇编/闺媛典/第105卷 > 皇清十一 > 游晏妻郑氏
## 钦定古今图书集成/明伦汇编/闺媛典/第105卷 > 皇清十一 > 游晏妻郑氏

按《漳州府志》：郑氏，镇海游晏妻也。晏素贫贱，朝夕不能自给，氏以女红资薪水。一日，晏病革，谓氏曰：“家贫子幼，守节实难；且汝年少，我死可亟嫁。” 氏泣曰：“妾为游家妇，当作游家鬼。岂有生同衾而死不同穴者耶？” 遂更衣严妆自缢夫前。有司旌表。